text: Voldsom brand i Vejle under kontrol
  08 september 2015 kl. 15.25
  Der var både flammer og voldsom røg, da der gik ild i en gammel lagerbygning på Hjulmagervej.
  Vejle Brandvæsen oplyser, at der nu er styr på branden, som tidligere i dag forårsagede voldsom røgudvikling i den sydlige del af Vejle.
  - Vi forventer at være færdige med efterslukningen omkring kl. 19.30, siger indsatsleder Kristian Müller fra Vejle Brandvæsen til TV SYD.
  Branden brød ud i Faktas gamle centrallager på Hjulmagervej 16. Det krævede forstærkning fra Kolding Brandvæsen for at få slukket branden, der endte med at ødelægge 3 sættevogne og store dele af taget på den gamle lagerhal.
  Der var kun tale om materielle skader.
  